**Vedtekter**

**§ 1 NAVN**

Kjedens navn er Glassfagkjeden og beskrives i fagterminologi som Glassfagkjeden.

**§ 2 FORRETNINGSADRESSE**

Glassfagkjedens forretningsadresse er Pilkington Norge AS, Oslo

**§ 3 FORMÅL**

Glassfagkjedens formål er å:

• Øke salg og kjennskap til Pilkingtons glassprodukter gjennom forhandlere i Glassfagkjeden

• Sørge for at alt salg gjennomføres på en profesjonell måte

• Å være nyskapende, profesjonell og sannferdig i alt man foretar seg

**§ 4 VIRKEMIDLER**

Formålet skal søkes realisert ved å:

• Markedsføre Glassfagkjeden i en landsdekkende skala

• Gjøre det enkelte medlem sterk og synlig i det lokale sluttbruker marked

• Felles profilering i form av hjemmesider og ellers annen markedsføring

• Å bidra til utdannelsestilbud og opplæring

• Å systematisere rapporter og analyser

• Forhandleravtaler på vegne av kjedens medlemmer (F. eks. forsikringsselskap)

• Å samarbeide med andre profesjonelle kjeder

• Ha et komplett produktsortiment

**§ 5 MEDLEMSKAP**

a) ***Krav til medlemskap***

For å bli medlem i Glassfagkjeden må det sendes skriftlig søknad som leveres på standard søknadsskjema. Alle punkter i søknaden må være utfylt og kravspesifikasjonen må være oppfylt.   
Godkjenning av nye medlemmer bestemmes av Kjedekontoret.

b) Franchiseavgift/Årsavgiften fastsettes til kr. 35.000,- pr. år og faktureres etterskuddsvis kr. 17.500,- /2 kvartal, kr 17.500,-/ 4 kvartal inneværende år.

Oppsigelse av medlemskap er fastsatt til 3 mnd. fra mottatt oppsigelse og medlemskontingent faktureres for oppsigelsestiden.

c) ***Opphør av medlemskap***

Et medlem kan sies opp om dersom:

* medlemmet ikke har betalt franchiseavgiften ved forfall.
* medlemsavgiften holdes tilbake for eventuelle reklamasjons oppgjør fra leverandører.
* medlemmet bryter vedtektene, etisk regelverk og HMS krav, og ikke følger vedtatt markedstiltak – eller på annen måte setter Glassfagkjedens medlemmer i vanry, medlemmet ikke følger vedtatte beslutninger, enten fra årsmøte eller fra Markedsrådet.
* Under behandling av eventuell oppsigelse suspenderes/ekskluderes medlemmet automatisk frem til avsluttet behandling og vedtak.
* Medlemskapet i Glassfagkjeden forplikter til enhver tid å forholde seg til inngåtte kjedeavtaler.
* Forsikringsselskapene leverer sine tjenester via In4Mo portalen. Kjedens glassmestere skal betjene dette verktøyet når de får tildelt forsikringsjobber i hh til krav og retningslinjer satt av forsikringsselskapet.   
  Krav for å levere jobber på In4Mo er at alle brukere sertifiseres via kurs i regi av In4Mo.
* Ved gjentatt avvik og mislighold kan dette medføre utestengelse i perioder eller oppsigelse. Kjedekontoret har det fulle og hele ansvaret for distribusjon av oppdrag gjennom avtaler o.l.

Ved oppsigelse eller utmeldelse refunderes ikke innbetalt franchiseavgift.

**§ 6 REGIONSMØTE**

Regions møte skal avholdes minimum en gang pr år i perioden september til november.

På møte skal det diskuteres saker og tema til årsmøtet. Ved eventuelle valg på møtet, følges samme regel som beskrevet under § 8. Møtet organiseres av kjedekontoret og regionens Markedsråds representant.

Saker som skal meldes til årsmøte følger egen rutine og sendes inn av Markedsråds representant for regionen.

Regions møte er selvfinansierende med støtte fra kjedekontoret.

**§ 7 ÅRSMØTE**

Årsmøte skal avholdes en gang i året – innen utgangen av første kvartal

Regnskapet følger Pilkington Norge AS sitt regnskapsår.

Det avholdes ikke ekstraordinært årsmøte i Glassfagkjeden

På årsmøte skal følgende saker behandles:

1) Valg av møteleder

2) Årsberetning

3) Regnskap

4) Eventuelle endringer i kravspesifikasjon og etisk regelverk

5) Saker fra regionsmøtene

6) Markedsplan

7) Franchiseavgift/Årsavgift

Saker som medlemmer ønsker behandlet på årsmøtet etter regions møte, må sendes skriftlig til kjedekontorets leder senest 4 uker før årsmøtet holdes. Kjedekontoret skal informere medlemmene om tid og sted for årsmøtet senest ved utgangen av oktober inneværende år.

På årsmøtet deltar en representant for hver medlemsbedrift samt kjedekontoret.   
Det er møteplikt på årsmøte og en representant for hver medlemsbedrift skal delta.

Representanter som ikke møter til tross for møteplikten blir fakturert 5000,00

**Representant til årsmøte som ikke er eier må levere fullmakt**.

Representant som i tillegg representerer et annet medlem må levere fullmakt for å kunne avgi bindende avstemning på vegne av denne.

Alle saker som medfører økonomiske forpliktelser for Pilkington Norge AS skal fremlegges til godkjenning av selskapet. Årsmøtet er selvfinansierende.

**§ 8 MARKEDSRÅD**

Foreslått representant til Markedsrådet fra de enkelte regioner skal velges på regionsmøtet. Representanten må oppnå 2/3 flertall.

I Markedsrådet skal medlemmet fortrinnsvis være eier i egen bedrift. Er representanten ansatt i medlemsbedriften må fullmakt om at han/hun kan ta beslutning på vegne av egen bedrift være vedlagt når det sendes til kjedekontoret ref. § 6. Mangler fullmakten blir representanten ikke godkjent.

Markedsrådet skal møtes minimum 3 ganger pr år og finansieres gjennom franchiseavgiften.

**§ 9 VALG**

Markedsrådet velges for en periode på 2 år av gangen. Markedsrådet skal bestå av 4 representanter fra følgende regioner: 1 fra Øst/Sør Norge, 1 fra Vest Norge, 1 fra Midt Norge og 1 fra Nord Norge.

**§ 10 LEDELSE**

Kjedekontoret består av ansatte i Pilkington Norge AS.

**§ 11 FINANSIELLE RESSURSER**

Midler til Glassfagkjedens drift skaffes til veie ved:

* Franchise avgift
* Markedsbidrag fra Pilkington består av medlemmenes samlede omsetning hos Pilkington Norge AS for inneværende finansår.
* Medlemmene skal belastes et beløp pr. tildelt forsikringssak uavhengig om saken går til kontant eller til utføring av glassarbeid. Beløpet er satt til kr. 200,00 pr sak og skal faktureres 2 ganger pr. år sammen med medlemskontingenen.

Alle verv i Glassfagkjeden, herunder fortiden Markedsråd, er frivillige tillitsverv som ikke berettiger til honorarer. For firmaer som har medlemmer i markedsrådet dekkes 1 representant på årsmøte av budsjettet til Glassfagkjeden.

Kjedekontoret avlønnes fra Pilkington Norge AS og gjennom dennes markedsbidrag.

Acb/Oslo, 04.02.2020